ভালপারাইসো
ভালপারাইসো চিলির একটি গুরুত্বপূর্ণ শহর ও বন্দর। রাজধানী সান্তিয়াগো থেকে শহরটি ৬৯.৫ মাইল (১১১.৮ কিমি) দূরে অবস্থিত এবং দেশের উত্তরপশ্চিমাঞ্চলে অবস্থিত সবচেয়ে গুরুত্বপূর্ণ বন্দর। শহরটি ভালপারাইসো প্রদেশ এবং ভালপারাইসো অঞ্চলের রাজধানী ও মূল কেন্দ্রবিন্দু। সান্তিয়াগো চিলির আনুষ্ঠানিক রাজধানী হলেও, চিলির জাতীয় কংগ্রেস ১৯৯০ সাল থেকে ভালপারাইসোতে অনুষ্ঠিত হচ্ছে।
সান্তিয়াগো মেট্রো
সান্তিয়াগো মেট্রো (স্পেনীয় ভাষায়: Metro de Santiago "মেত্রো দে সান্তিয়াগো") চিলির রাজধানী সান্তিয়াগোকে সেবা প্রদানকারী পাতাল ট্রেন বা মেট্রো ব্যবস্থা। এটি ৫টি লাইন ও ১০৫টি স্টেশনের একটি নেটওয়ার্ক। এর সর্বমোট দৈর্ঘ্য ১০৪.৫ কিমি। ১৯৭৫ সালে এটির উদ্বোধন হয়। দৈনিক প্রায় ২৫ লক্ষ যাত্রী এই মেট্রো ব্যবহার করেন। এটি চিলির ও সমগ্র লাতিন আমেরিকার অন্যতম সুনির্মিত আধুনিক মেট্রো ব্যবস্থা।